EkBass/fiwiki-20250220-pages-articles huggingface dataset:
Insko

Insinöörijärjestöjen koulutuskeskus Insko oli teknisen alan korkean asteen täydennyskoulutusta antava oppilaitos, joka perustettiin vuonna 1963. Se toimi valtaosan ajastaan yhdistysmuotoisena, kunnes yhtiöitettiin vuonna 1992. Inskon koulutusten kysyntä romahti Suomen 1990-luvun alun lamassa, ja Insko yhdistyi vuonna 1993 Ammattienedistämislaitokseen. Inskon perustivat toukokuussa 1963 neljä valtakunnallista insinöörijärjestöä: Suomen Teknillinen Seura, Tekniska Föreningen i Finland, Insinööriliitto ja Driftingenjörsförbundet i Finland. 1980-luvun alussa Insko toi Suomeen japanilaista laatuajattelua ja -koulutusta. 1980-luvun puolivälissä Inskon koulutuksiin osallistui vuosittain noin 15 000 ihmistä, ja sillä oli henkilöstöä noin 60. Sen toimitilat sijaitsivat Itä-Pasilassa. Insko järjesti yhdessä Insinöörilehdet Oy:n kanssa 1980-luvulla vuosittaisia Insinööripäiviä, ja vuonna 1988 se järjesti Suomessa kansainvälisen tehdaspalvelualan konferenssin. ==Lähteet== Luokka:Entiset suomalaiset oppilaitokset Luokka:Aikuiskoulutus
GLUT1-puutosoireyhtymä

GLUT1-puutosoireyhtymä eli De Vivon tauti on glukoosin kuljettajaproteiini 1:tä (GLUT1, glukoosin siirtäjä tyyppi 1) valmistavan SLC2A1-geenin mutaatioista kromosomissa 1 johtuva aivosairaus. Siinä aivoissa ilmenee glukoosinpuutos, joka johtuu estyneestä glukoosin kuljetuksesta verenkierrosta veriaivoesteen halki aivoihin. Tämä glukoosinpuutos aiheuttaa erilaisia neurologisia oireita. Oireyhtymä voidaan laskea kuuluvaksi epileptisiin enkefalopatioihin, koska sille tyypillisiä ovat vaikeat epilepsiakohtaukset. Tarkka oirekuva on kuitenkin huomattavasti yksilöllisesti vaihteleva.Johanna Rintahaka, Glut1-puutosoireyhtymä Tukiliitto 2.2.2023, viitattu 26.7.2023 GLUT1-puutosoireyhtymässä yleensä 1–4 ikäkuukauden välillä puhkeava epilepsia johtaa psykomotorisiin kehityshäiriöihin. Epilepsia on vaikeahoitoinen ja ilmenee monin eri kohtaustyypein. Kohtauksia voivat laukaista vaihtelevat tekijät, ja myös kohtausten esiintymistiheys vaihtelee. Joskus kohtauksia ennakoivina oireina voidaan havaita poikkeavia pään- ja silmänliikkeitä. Kallon hidastunut kasvu voi johtaa mikrokefaliaan. GLUT1-puutosoireyhtymässä esiintyy liikehäiriöitä, kuten ataksiaa, dystoniaa ja koreaa. Myös muita neurologisia oireita, kuten spastisuutta ja dysartriaa, on todettu. GLUT1-puutosoireyhtymästä kärsivien saavuttama kognitiivisen kehityksen taso vaihtelee suuresti lievistä oppimisvaikeuksista vaikeaan kehitysvammaisuuteen. Osa sairastuneista kärsii uniongelmista, joihin voivat kuulua uniapnea ja uneliaisuus. GLUT1-puutosoireyhtymälle on hahmoteltu jaottelua alatyyppeihin, joista tyyppi 2 on klassista muotoa lievempi. Monia oireyhtymiä (dystonia-9, dystonia-18, dystonia-SLC2A1) ei enää pidetä itsenäisinä diagnooseina vaan GLUT1-puutosoireyhtymän muotoina. GLUT1-puutosoireyhtymä johtuu yleensä sporadisesta uudesta mutaatiosta. Sillä on kuitenkin autosomaalinen, vallitseva periytymistapa. Lisäksi on kuvattu peittyvä periytymistapa. Oireyhtymän yleisyys on tuntematon, mutta vuoteen 2023 mennessä lääketieteellisessä kirjallisuudessa tunnettiin viitisensataa tapausta. Tämän pohjalta oireyhtymää pidetään erittäin harvinaisena. Diagnostiikan työkaluja ovat oirekuvan havainnointi, perimän tutkiminen ja varsinkin glukoosi- sekä laktaattipitoisuuksien selvittäminen selkäydinnestenäytteestä. Matalat glukoosi- ja laktaattipitoisuudet voivat viitata GLUT1-puutosoireyhtymään. GLUT1-puutosoireyhtymää voidaan hoitaa ketogeenisellä ruokavaliolla, joka voi vähentää epilepsiakohtauksia ja eräitä liikehäiriöitä. Osalla sairastuneista nämä oireet ovat poistuneet jopa kokonaan. Neurologista tilaa koskeva ennuste paranee ketogeenisen ruokavalion varhaisen omaksumisen myötä. Ketogeenisen ruokavalion yhteydessä tiettyjä lääkeaineita ei saa käyttää. Ruokavalion ohella tarvitaan vitamiini- ja hivenainelisiä. Toimivan epilepsialääkityksen löytäminen voi olla mahdotonta, joten ruokavaliohoito on keskeisessä asemassa. GLUT1-puutosoireyhtymän kuvasi ensimmäisenä De Vivo vuonna 1991. == Lähteet == Luokka:Neurologiset sairaudet Luokka:Perinnölliset sairaudet Luokka:Oireyhtymät
Brynjulf Bergslien

Brynjulf Larsen Bergslien (12. marraskuuta 1830 Voss – 19. syyskuuta 1898 Kristiania) oli norjalainen kuvanveistäjä. Hänen veljensä Knud Bergslien oli taidemaalari ja veljenpoikansa Nils Bergslien kuvanveistäjä. Brynjulf Bergslienin tunnetuimpia patsaita ovat Kaarle XIV Juhanan ratsastajapatsas Oslon kuninkaallisen linnan edustalla sekä Henrik Wergelandin patsas Eidsvolls plassilla. ==Kuvia== King Karl Johan, 1875, Oslo (35659513753).jpg|Kaarle XIV Juhanan ratsastajapatsas. Wergeland-statuen - 1998 - Jan-Christian Raastad - Oslo Museum - OB.A17403.jpg|Henrik Wergelandin patsas. Rune Aakvik - Brynjulf Bergsliens skulptur av Johannes Brun - Oslo Museum - OMu.D2081.jpg|Johannes Brunin patsas. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1830 syntyneet Luokka:Vuonna 1898 kuolleet
Aurlandsvangen

Aurlandsvangen on Norjassa Vestlandin läänissä sijaitsevan Aurlandin kunnan keskustaajama, jonka asukasluku vuonna 2022 oli 804. Aurlandsvangenissa on ruokakauppa, kahvila, sekä useita majoituspaikkoja. == Lähteet == Luokka:Aurland Luokka:Norjan taajamat
Vestlandin lääni

Vestland on Norjan lääni, joka sijaitsee Vestlandetin alueella. Läänin suurin kaupunki on Bergen. Lääni perustettiin vuonna 2020, kun Hordalandin ja Sogn og Fjordanen (paitsi Hornindalin kunta, joka liitettiin Møre og Romsdalin läänissä sijaitsevaan Voldan kuntaan) läänit yhdistyivät. ==Lähteet== *
Ahvenanmaan maakuntavaalit 2023

Ahvenanmaan vuoden 2023 maakuntavaalit pidettiin 15. lokakuuta 2023. Niissä valittiin maakunnan 30-paikkaisten maakuntapäivien kaikki edustajat seuraavaksi nelivuotiskaudeksi. Samassa yhteydessä pidettiin myös paikalliset kuntavaalit. == Äänioikeus ja ehdokasasettelu == Vaaleissa äänioikeutettuja ovat täysi-ikäiset Ahvenanmaan kotiseutuoikeuden omaavat henkilöt. Ehdokkaaksi saavat asettua kaikki äänioikeutetut paria poikkeusta, kuten kunnan korkea- arvoisia virkamiehiä, lukuun ottamatta. Yhteensä ehdokkaita oli 205. Entinen liberaalien ja sitoutumattoman kokoomuksen jäsen Jannik Svensson asettui ehdolle sitoututumattomana ehdokkaana listalta nimellä Ei-toivottu kokoomus (). Ahvenanmaan demokratia ilmoitti, ettei aio asettaa ehdokkaita. Puheenjohtaja Stephan Toivonen kertoi syyksi, ettei itse voi asettua ehdolle terveyssyistä eikä puolue ole löytänyt muita ehdokkaita. Puolueen on tarkoitus olla mukana vaaleissa 2027. == Tulokset == Puolue Ääniä Osuus Paikat L 4 207 30,0 % 9 C 2 983 21,2 % 7 ObS 2 143 15,3 % 5 S 1 799 12,8 % 4 M 1 765 12,6 % 4 HI 719 5,1 % 1 ÅF 405 2,9 % 0 Sit. 22 0,2 % 0 Hyväksyttyjä ääniä 14 043 Tyhjiä ääniä 195 Hylättyjä ääniä 295 Äänioikeutettuja 21 279 Lähteet: valresultat.ax, nyan.ax Äänestysaktiivisuus vaaleissa oli 68,3 %. Ahvenanmaan media, kuten Ålands Radio, joutui palvelunestohyökkäyksen kohteeksi vaali-iltana. Ahvenanmaan tulevaisuus menetti ainoan paikkansa. ==Valitut edustajat== *Jessy Eckerman (S) *Stellan Egeland (Ob) *Anders Ekström (Lib) *Nina Fellman (S) *Camilla Gunell (S) *Jörgen Gustafsson (C) *Annika Hambrudd (C) *Anders Holmberg (M) *John Holmberg (Lib) *Annette Holmberg-Jansson (M) *Roger Höglund (C) *Harry Jansson (C) *Jesper Josefsson (C) *Rainer Juslin (Lib) *Andreas Kanborg (Ob) *Peter Lindbäck (Lib) *Mogens Lindén (S) *Johan Lindström (Ob) *Sandra Listherby (Lib) *Liz Mattsson (C) *Marcus Måtar (Ob) *Mika Nordberg (M) *Benny Pettersson (Lib) *Simon Påvals (Lib) *Alfons Röblom (HI) *Katrin Sjögren (Lib) *Veronica Thörnroos (C) *Wille Valve (M) *Christian Wikström (Ob) *Ingrid Zetterman (Lib) == Lähteet == Luokka:Vuoden 2023 vaalit Luokka:Ahvenanmaan maakuntapäivät
FOXP1-oireyhtymä

FOXP1-oireyhtymä on kehitysvammaisuutta ja monia muita yksilöllisesti vaihtelevia piirteitä aiheuttava geneettinen oireyhtymä. Se johtuu FOXP1-geenin mutaatiosta kromosomissa 3. Useimmiten kyse on sporadisesta uudesta mutaatiosta, mutta oireistolla on autosomaalinen, vallitseva periytymistapa.Johanna Rintahaka, FOXP1-oireyhtymä Tukiliitto 29.9.2022, viitattu 27.7.2023 FOXP1-oireyhtymään liittyvän kehitysvammaisuuden aste vaihtelee lievästä vaikeaan. Vastasyntynyt voi kärsiä hypotoniasta johtuvista syömis- ja nielemisvaikeuksista. Pää saattaa olla kehon kokoon suhteutettuna suuri. Oireyhtymän yhteydessä kuvattuihin kasvonpiirteisiin ovat kuuluneet hypertelorismi, leveä korostunut otsa, silmäluomirakojen suuntautuneisuus alaspäin, yläluomen asennon mataluus, lyhyt nenä ja leveä nenänpää. Suupielet ovat usein suuntautuneet oireyhtymästä kärsivillä alaspäin. Suu voi olla avoin ja muodoltaan leveä. FOXP1-oireyhtymässä on kuvattu myös vinosormisuutta ja -varpaisuutta, joihin yhdistyy nivelten jäykkyys. Syndaktylia on myös mahdollinen sormien ja varpaiden poikkeavuus. Kämmentä on eräillä potilailla halkonut vain yksi uurre. FOXP1-oireyhtymästä kärsivillä lapsilla ilmenee myös motoristen taitojen ja hienomotoriikan kehitysviiveitä, mutta erityisesti korostuvat puhumisvaikeudet. Monet kärsivät dysartriasta. Puheen ymmärtäminen kehittyy usein puheentuottoa paremmalle tasolle. Usein FOXP1-oireyhtymään kuuluu autismin kirjon häiriö tai sen piirteitä. Autismille ominaisiin piirteisiin kuuluvat mielenkiinnonkohteiden kapeus, pakonomaiset ja stereotyyppiset toiminnot sekä voimakas reagointi arjen muutoksiin. Muita mahdollisia käytöksellisiä haasteita ovat levottomuus, mielialavaihtelut, univaikeudet, ylivilkkaus ja ADHD. Aggressiivisuuden on kuvattu joissain tapauksissa korostuneen murrosiässä. FOXP1-oireyhtymässä yleisiä fyysisiä ongelmia ovat olleet sydämen ja virtsateiden rakennepoikkeamat. Lisäksi oireyhtymän yhteydessä on kuvattu epilepsiaa, immuunipuolustuksen häiriö, hormonitoiminnan muutoksia sekä näön ja kuulon ongelmia. FOXP1-oireyhtymä oli vuoteen 2018 mennessä diagnosoitu noin sadalla potilaalla maailmassa, mutta kansainvälistä alidiagnosointia pidetään miltei varmana. Oireyhtymän tunnistamista voi osaltaan vaikeuttaa se, että sama mutaatio voi aiheuttaa eri henkilöillä huomattavasti toisistaan eroavan oirekuvan. Diagnoosi voidaan asettaa geenitestin ja sen tulokseen sopivan oirekuvan pohjalta. Hoito on oireenmukainen; tehokkaita apukeinoja voivat olla fysio-, puhe- ja toimintaterapioiden menetelmät. FOXP1-oireyhtymän ennusteen katsotaan olevan riippuvainen yksilöllisistä oireista ja niiden vaikeusasteesta. Elinajanodotteesta ei ole saatu vankkaa käsitystä. Ensimmäisenä FOXP1-oireyhtymän raportoi vuonna 2009 M. J. Parianin johtama tutkijaryhmä. == Lähteet == Luokka:Oireyhtymät Luokka:Perinnölliset sairaudet
Johannes Brun

Johannes Finne Brun (10. maaliskuuta 1832 Verdal – 7. maaliskuuta 1890 Kristiania) oli aikansa tunnetuimpiin kuulunut norjalainen teatterinäyttelijä. Hänen ensiesiintymisensä oli bergeniläisessä Det Norske Theaterissa vuonna 1850, ja vaimonsa Louise Brunin kanssa hän näytteli sittemmin Christiania Norske Theaterissa Kristianiassa (nyk. Oslo). Brunilla oli rooleja muun muassa Ludvig Holbergin, Henrik Ibsenin, William Shakespearen ja Molièren näytelmissä. Rune Aakvik - Brynjulf Bergsliens skulptur av Johannes Brun - Oslo Museum - OMu.D2081.jpg|Brynjulf Bergslienin veistämä muotokuvapatsas Oslossa. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1832 syntyneet Luokka:Vuonna 1890 kuolleet
Engebret Café

Engebret Café on yksi Oslon vanhimmista ravintoloista. Sen perusti Engebret Christophersen vuonna 1857. Se sijaitsi alun perin Rådhusgatalla, mutta muutti 1863 nykyiselle paikalleen Bankplassenin kulmaan. Se tunnettiin 1800-luvun loppupuolella taiteilijoiden kokoontumispaikkana. Aivan vieressä sijaitsi Christiania Theater vuoteen 1899 saakka. Vuonna 1921 kahvila paloi, mutta avattiin entisessä kunnossaan jo seuraavana vuonna. Norges Bankin rakennustyömaan vuoksi Engebret Café oli suljettuna vuosina 1983–1986, jolloin toteutettiin myös mittava remontti. Engebret, Oslo - Riksantikvaren-T001 04 0947.jpg|Asiakkaita noin 1900-luvun alussa. Christian Krohg - Utenfor Engebret c. 1895 - Oslo Museum - OB.01665.jpg|Christian Krohgin vuonna 1895 piirtämä pöytäseurue Engebretin terassilla. Vasemmalta Krohg, Karl Edvard Diriks, Frits Thaulow ja Ludvig Skramstad. ==Lähteet== ==Aiheesta muualla== Luokka:Oslon rakennukset ja rakennelmat Luokka:Kahvilat Luokka:Ravintolat Luokka:Norjalaiset yritykset
Jeswin Aldrin

Jeswin Aldrin (s. 24. joulukuuta 2001) on intialainen pituushyppääjä. Aldrin ylitti kahdeksan metriä ensimmäisen kerran Thiruvananthapuramissa maaliskuussa 2022 ja kohensi ennätyksensä lukemiin 826 cm muutamaa viikkoa myöhemmin Thenhipalamissa. Eugenen MM-kilpailuissa hän karsiutui loppukilpailusta jäätyään tulokseen 778. Hän saavutti sisäratojen Aasian-mestaruuskilpailuissa hopeaa Astanassa 2023 Intian halliennätyksellä 797 cm. Hän hyppäsi Intian ulkoratojen ennätyksen 842 Bellaryssa 2. maaliskuuta 2023. Saman vuoden Budapestin MM-kilpailuissa hän sijoittui 11:nneksi. == Lähteet == Luokka:Intialaiset pituushyppääjät Luokka:Vuonna 2001 syntyneet Luokka:Elävät henkilöt
Murali Sreeshankar

Murali Sreeshankar (; s. 27. maaliskuuta 1999) on intialainen pituushyppääjä. Sreeshankar sijoittui sisäratojen Aasian-mestaruuskilpailuissa neljänneksi Teheranissa helmikuussa 2018. Hän saavutti samana vuonna pronssia alle 20-vuotiaiden Aasian-mestaruuskilpailuissa tuloksella 747 cm ja sijoittui kuudenneksi sekä Tampereen alle 20-vuotiaiden MM-kilpailuissa että Jakartan Aasian kisoissa. Syyskuussa 2018 hän ylitti ensimmäisen kerran kahdeksan metriä hypättyään Bhubaneswarissa tuolloisen Intian ennätystuloksen 820. Sreeshankar karsiutui loppukilpailusta Dohan MM-kilpailuissa 2019. Hän paransi Intian ennätyksen lukemiin 826 cm Patialassa 16. maaliskuuta 2021. Samana vuonna järjestetyissä Tokion olympialaisissa hän karsiutui loppukilpailusta. Hän sijoittui Belgradin sisäratojen MM-kilpailuissa 2022 seitsemänneksi Intian halliennätystä sivunneella tuloksella 792. Hän kohensi Intian ulkorataennätyksen tulokseen 836 cm Thenhipalamissa 3. huhtikuuta 2022. Eugenen MM-kilpailuissa hän oli seitsemäs tuloksella 796. Hän saavutti saman kesän Birminghamin Kansainyhteisön kisoissa hopeaa tuloksella 808 cm. Sreeshankar paransi ennätyksensä lukemiin 841 cm Bhubaneswarissa 18. kesäkuuta 2023. Kuukautta myöhemmin hän saavutti hopeaa Aasian-mestaruuskilpailuissa Bangkokissa tuloksella 837 cm. Budapestin MM-kilpailuissa hän karsiutui loppukilpailusta. Sreeshankar on voittanut Intian-mestaruuden vuosina 2018, 2019, 2022 ja 2023. == Lähteet == Luokka:Intialaiset pituushyppääjät Luokka:Vuonna 1999 syntyneet Luokka:Elävät henkilöt
Anders Verner Nylander

Anders Verner Nylander (11. helmikuuta 1875 Kuopio – 26. heinäkuuta 1933 Helsinki) oli suomalainen kirjapainonjohtaja ja Suomen Pankin setelipainon johtaja.Ylioppilasmatrikkeli 1853–1899 : Anders Verner NylanderA. V. Nylander, Helsingin Sanomat, 27.07.1933, nro 197, s. 3, Kansalliskirjaston digitaaliset aineistot Nylanderin vanhemmat olivat Kuopion piirilääkäri Anders Edvin Nylander (1831–1890) ja Rosalie Kellgren (k. 1907). Hän pääsi ylioppilaaksi 1894 Kuopion ruotsalaisesta yksityislyseosta.Yrjö Kotivuori, Ylioppilasmatrikkeli 1640–1852: Anders Edvin Nylander. Verkkojulkaisu 2005. Luettu 27.7.2023. Nylander meni ylioppilaaksi päästyään latojanoppiin ja hän jatkoi kirjapainoalan opintojaan Hufvudstadsbladetin kirjapainossa Helsingissä sekä P. A. Norstedt & Sönerin kirjapainossa Tukholmassa. Nylander toimi sitten alifaktorina O.Y. Kauppakirjapainossa Helsingissä ja tuli vuonna 1901 tämän kirjapainon teknilliseksi ja toimitusjohtajaksi. Vuonna 1906 Nylander siirtyi Simeliuksen perillisten kirjapainon toimitusjohtajaksi ja hän otti kirjapainon vuokralle vuonna 1916. Vuodesta 1920 Nylander oli teknillisenä johtajana Holger Schildtin kustannusosakeyhtiössä ja vuonna 1923 hänestä tuli Suomen Pankin setelipainon johtaja. Nylander kuului 1900-luvun alussa perustetun kirjanpainajain työnantajajärjestön johtohenkilöihin aina vuoteen 1923 saakka ja hän toimi 13 vuoden ajan tämän liiton puheenjohtajana sekä oli useita vuosia Suomen Työnantajain Keskusliiton hallituksen varapuheenjohtajana. Nylander oli 1900-luvun alussa mukana aktivistien toiminnassa ja kuului aktiivisen vastustuspuolueen johtoon koko puolueen olemassaolon ajan. Hän osallistui myös Suomen sisällissodan valmisteluihin valkoisten puolella kuuluen muun muassa A.K.-jääkärikomiteaan. Nylander kuoli heinäkuussa 1933 58-vuotiaana pitkällisen sairauden jälkeen. Nylander oli naimisissa vuodesta 1900 ruotsalaisen Elsa Hultin kanssa. Nylanderin veljiä olivat metsähallituksen ylitarkastaja Ernst August Nylander (1866–1919), Ahvenanmaan Godbyn piirilääkäri Edvin Alexander Nylander (1871–1931) ja kansanedustaja, maanviljelysneuvos ja agronomi Hannes William Nylander (1873–1940). Nylanderin sisar oli päätoimittaja ja kotitaloustoiminnan uranuurtaja Fanny Hult (1861–1945).Wikiaineisto : Kuka kukin oli 1961 : Fanny Hult == Julkaisuja == * Några dokument rörande Simelii arvingars boktryckeri: publicerade med anledning av sekeljubileet. J. Simelii arvingars boktryckeri 1818-1918; kuvitus Heikki Tandefelt ja Lydia Skottsberg. Simelii arvingars boktryckeri, Helsingfors 1918 (Teos digitoituna Kansalliskirjastossa) == Lähteet == Luokka:Suomalaiset yritysjohtajat Luokka:Sortokausien aktivistit Luokka:Vuonna 1875 syntyneet Luokka:Vuonna 1933 kuolleet
Puertoricontangara

Puertoricontangara (Nesospingus speculiferus) on hispaniolantangaroihin kuuluva lintulaji. Lajia tavataan uhanalaisena Puerto Ricosta. == Koko ja ulkonäkö == Puertoricontangara kasvaa 16-20 cm pitkäksi. Sukupuolet muistuttavat toisiaan ulkonäöltään. Lajin pää, selkä ja siivet ovat väriltään ruskehtavan vihreät. Siivissä on valkoinen laikku. Puertoricontangaran rinta ja vatsa ovat valkoiset ja rinnassa on ruskehtavaa viirutusta. == Levinneisyys ja elintavat == Puertoricontangaraa tavataan Puerto Ricon keskiosasta. Lajin elinympäristöä ovat kosteat palmuja ja bambutiheikköjä kasvavat metsät. Puertoricontangara liikkuu parvina, ja sen ravintoa ovat erityisesti hyönteiset ja hedelmät, mutta myös pienet selkärankaiset eläimet, kuten sammakot ja liskot. Puertoricontangara luokitellaan vaarantuneeksi. Kantaa uhkaa elinympäristön häviäminen metsien hakkuiden ja hurrikaanien vuoksi. == Lähteet == Luokka:Hispaniolantangarat Luokka:Uhanalaiset linnut
HC 19 Humenné

HC 19 Humenné on slovakialainen jääkiekkoseura Humennén kaupungista Prešovin alueelta. Joukkue pelaa Slovakian pääsarjassa Tipos Extraligassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 1 Matěj Hurčík L 2025 Bánovce nad Bebravou, Slovakia 31 Patrik Kozel L 2025 Liptovský Mikuláš, Slovakia 35 Stanislav Galimov L 2024 Tšeljabinsk, Venäjän SFNT, Neuvostoliitto Roman Durný R 2025 Liptovský Mikuláš, Slovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 3 Matej Jacko L 2025 Košice, Slovakia 11 Samuel Šimon L 2025 16 Jakub Hudec L Laina Košice, Slovakia 28 Ján Ťavoda L 2024 Zvolen, Tšekkoslovakia Aleksandrs Jerofejevs L 2025 Riika, Latvian SNT, Neuvostoliitto Alan Lizatovic R Try-out Praha, Tšekki Jakub Pišoja R 2025 Považská Bystrica, Slovakia Alexander Zekucia L 2025 Spišská Nová Ves, Slovakia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 8 Ivan Thomka L KH / P 2025 Martin, Slovakia 17 Lukáš Lačný L LH 2024 Vranov nad Topľou, Slovakia 18 Filip Vaško (A) L LH 2024 Humenné, Slovakia 22 Jan Bartoš L LH Laina České Budějovice, Tšekki 56 Martin Kriška L OLH 2024 Liptovský Mikuláš, Tšekkoslovakia 66 Dominik Borov L KH 2025 Humenné, Slovakia 76 Artjom Železkov L KH 2025 Nižni Tagil, Venäjä 82 Jakub Ragan L VLH 2025 Humenné, Slovakia 89 Igor Safaralejev L VLH Laina Salehard, Venäjä 93 Jakub Linet L KH / VLH 2025 Žilina, Tšekkoslovakia J.C. Campagna L VLH 2025 Dallas, Texas, Yhdysvallat Martin Przygodzki L VLH 2025 Trenčín, Tšekkoslovakia Michal Stanček L VLH Laina Poprad, Slovakia Lukáš Toma L KH / VLH 2025 Trebišov, Slovakia ===Joukkueenjohto=== * Päävalmentaja: Martin Štrba * Apuvalmentaja: Ivan Boržík * Maalivahtivalmentaja: Ramón Sopko * Puheenjohtaja: Peter Ždiňak * Varapuheenjohtaja: Mikuláš Koščo * Toimitusjohtaja: Peter Tirpák Lähde: EliteProspectshttps://www.eliteprospects.com/team/1510/hc-19-humenne Viitattu 27.7.2023. == Lähteet == ==Aiheesta muualla== *Seuran kotisivut Luokka:Slovakialaiset jääkiekkoseurat Luokka:Vuonna 2019 perustetut urheiluseurat
Kristinusko Etelä-Amerikassa

Kristinusko on tullut Etelä-Amerikkaan eurooppalaisten mukana 1400-luvulla. Alkuperäiskansaa käännytettiin pakolla katolilaisiksi. Kristinusko sekoittui alkuperäiskansojen uskontojen kanssa. Kristinusko on politiikassa ollut vallanpitäjien puolella 1800-luvulle asti. 1900-luvun sisällissotien aikana Etelä-Amerikassa kirkko ei ottanut politiikkaan kantaa ja sen takia kirkon valtaa rajoitettiin ja omaisuutta vietiin. Nykyään kirkot tekevät sosiaalityötä, jolla pyritään edistämään demokratiaa. 2013 katolisen kirkon paaviksi valittiin ensimmäistä kertaa Etelä-Amerikasta. Paavi Franciscuksen valinta on nostanut esiin kristinuskon merkitystä Euroopan ulkopuolella. == Lähteet == Etelä-Amerikka Luokka:Etelä-Amerikka
Kristinusko Argentiinassa

Tämä artikkeli kertoo kristinuskosta Argentiinassa. Argentiinan suurin kirkkokunta on roomalaiskatolinen kirkko, johon kuuluu 62,9 prosenttia väestöstä. Toinen merkittävä kirkkokunta on evankelikaaliset kirkot, erityisesti helluntaiherätys, johon kuuluu 13 prosenttia väestöstä. Muihin evankelikaalisiin kirkkoihin kuuluu 2,3 prosenttia. Jehovan todistajiin kuuluu 1,4 prosenttia argentiinalaisista. == Historia == Argentiina on historiallisesti katolinen maa. Protestanttiset kirkot kehittyivät 1800-luvulla Saksasta, Pohjoismaista ja Pohjois-Amerikasta tulleen lähetystyön ansiosta. Siirtolaiset Itä-Euroopasta ja Lähi-idästä toivat ortodoksisuuden Argentiinaan. Helluntaiherätys alkoi kukoistamaan Argentiinassa 1900-luvulla. Samalla myös katoliseen kirkkoon syntyi karismaattinen liike. == Kirkkojenväliset järjestöt == Argentiinassa on useita kirkkojenvälisiä järjestöjä. Merkittävimmät ovat Evankelisten kirkkojen liitto, Argentiinan evankelisten kirkkojen allianssi, Evankelinen helluntailiitto sekä Ekumeeninen kristillisten kirkkojen komissio. == Lähteet == *
Mantaqa

Mantaqa on suomalainen katujengi. Sen jäsenet Jafar al-Maseudi, Ahmad al- Maseudi ja Hussein al-Maseudi tuomittiin vuonna 2021 9–11 vuoden vankeusrangaistuksiin huumausaine-, ampuma-ase- ja rahanpesurikoksista. Kolme tuomittua ovat veljeksiä ja heitä pidetään Mantaqan johtajina. Mantaqa on lähtöisin Espoon Leppävaarasta, ja sillä on kytkös turkulaiseen katujengiin. Sana mantaqa () tarkoittaa reviiriä. == Lähteet == Luokka:Katujengit Suomessa Luokka:Leppävaara
Kristinusko Boliviassa

Tämä artikkeli kertoo kristinuskosta Boliviassa. Bolivian suurin kirkkokunta on roomalaiskatolinen kirkko, johon kuuluu 70 prosenttia väestöstä. Toinen merkittävä kirkkokunta on evankeliset kirkot joihin kuuluu 14,5 prosenttia väestöstä. Adventisteihin kuuluu 2,5 prosenttia bolivialaisista. == Historia == Boliviassa oli pitkään edistyneitä kulttuureita, jotka katosivat 1200-luvulla. Alue oli osa Inka-imperiumia kun Espanja valloitti sen 1500-luvun alussa. Boliva itsenäistyi vuonna 1825. Katolinen kirkko perustettiin maahan Espanjan kolonisaation aikaan ja sen on säilynyt maan enemmistökirkkona. Protestanttinen lähetystyö saapui 1800-luvun lopulla ja 1900-luvun alussa. Bolivian suurimmat evankeliset kirkot ovat adventtikirkko sekä Evankelis-Kristillinen liitto. Helluntaiherätys ja pyhityskirkot muodostavat noin 30 prosenttia evankelisista kirkoista. == Lähteet == *
Chula Chom Klaon ritarikunta

Chula Chom Klaon ritarikunta () on thaimaalainen ritarikunta. Se perustettiin 16. marraskuuta 1873 kuningas Rama V:n käskystä. Ritarikunnan perustamisella haluttiin muistaa Chakri-dynastian valtaannousun 90. juhlavuotta. Ritarikunnann vaaleanpunainen nauha viittaa tiistaihin, jolloin Rama V syntyi. Kunnianosoitusta myönnetään kiitollisuuden osoituksena kuninkaan hyväksi tehdyistä palveluksista kuningasperheen jäsenille, valtion virkamiehille ja ulkomaalaisille valtionpäämiehille. Kunnianosoitusta jaetaan 7 luokassa: * suurketju * suurristi * suurkomentaja * komentaja * suurkumppani * nuorempi kumppani * jäsen == Lähteet == Luokka:Thaimaalaiset ritarikunnat
Kristinusko Brasiliassa

Tämä artikkeli kertoo kristinuskosta Brasiliassa. Brasilian suurin kirkkokunta on roomalaiskatolinen kirkko, johon kuuluu 64,6 prosenttia väestöstä. Toinen merkittävä kirkkokunta on protestanttiset kirkot joihin kuuluu 22,2 prosenttia väestöstä. Suurimpia protestanttisia kirkkokuntia ovat adventistit (6,5 %), helluntailainen Assemblies of God (2,0 %), Kristillinen seurakunta Brasiliassa (1,2 %) sekä Universal-kirkko (1,0 %). Muihin kristillisiin kirkkoihin kuuluu 0,7 prosenttia väestöstä. == Tunnustuskunnat == Katolisella kirkolla on maassa enemmistöasema ja sen sisällä toimii vahva karismaattinen liike. Evankeliset ja helluntailaiset seurakunnat ovat kasvaneet viime vuosikymmeninä dramaattisesti Brasiliassa. Arviolta noin 15 prosenttia kristityistä on helluntailaisia. == Historia == Brasilia on maailman viidenneksi suurin maa ja Etelä-Amerikan suurin maa. Vuosina 1549–1822 se oli Portugalin siirtomaa. Nykyisen Brasilian kehitys jakautuu kolmeen jaksoon. Pedro I:n aikana (1822–1831) kuningas vaati itselleen myös kirkon ylintä johtoa. Seuraavalla hallituskaudella vaikutusvaltaisin henkilö oli Diego Antonio Feijó, joka oli Rooman vastainen, gallikaaninen pappi. Kolmannessa vaiheessa keisari Pedro II suosi Voltairen näkemyksiä ja kansallisia pyrkimyksiä. Pedro II seurasi epäluuloisena kirkon vaikutusta laajoihin kansankerroksiin. Keisarin meilestä kirkon toiminta oli vain yksi valtion hallinnon osa. Sääntökuntien oli lopetettava toimintansa. Brasilian porvarillinen vähemmistö toteutti positivistista ja antiklerikaalista politiikkaa.Dué & Laboa 1998, s. 295 Brasilian piispat ottivat osaa Vatikaanin I kirkolliskokoukseen, jossa he ensi kertaa saivat käsityksen koko katolisesta kirkolle. Näille piispoille ja heidän välityksellään koko Brasilian kirkolle tämä merkitsi vahvistumista itsenäisenä, valtiosta riippumattomana organisaationa. Nykyinen Brasilian liittotasavalta perustettiin vuonna 1889 ja maa oli armeijan hallinnoiman vuoteen 1986 saakka. == Lähteet == * === Viitteet === *
Kilmainhamin vankila

Kilmainhamin vankila (, ) on museoksi muutettu entinen Dublinin kreivikunnan vankila Dublinissa, Irlannissa. Vankila avattiin vuonna 1796 ja suljettiin vuonna 1924. Vankilassa ovat kärsineet rangaistustaan tavallisten rikollisten lisäksi myös poliittiset vangit, jotka tuomittiin osallisuudesta Irlannin vapaussotaan. Rakennus restauroitiin ja luovutettiin Irlannin valtiolle vuonna 1986. Kilmainhamin vankilamuseo kuuluu Irlannin kansallisiin monumentteihin, ja siitä huolehtii Irlannin hallituksen alainen yleisten töiden virasto. == Lähteet == Luokka:Irlannin museot Luokka:Irlannin historia Luokka:Kansallismonumentit Luokka:Vankilat
Kristinusko Chilessä

Tämä artikkeli kertoo kristinuskosta Chilessä. Chilen suurin kirkkokunta on roomalaiskatolinen kirkko, johon kuuluu 60 prosenttia väestöstä. Toinen merkittävä kirkkokunta on evankeliset kirkot joihin kuuluu 18 prosenttia väestöstä. == Historia == Espanja valloitti Chilen alueen 1500-luvulla ja maa itsenäistyi vuonna 1810. Helluntailaista liikehdintää syntyi Chilessä 1900-luvun alussa. Myöhemmin maahan saapui myös helluntailaista lähetystyötä ulkomailta käsin. Valtaosa ei-katolisista kristityistä on Chilessä helluntailaisia. Arvioiden mukaan helluntailaiset muodostavat noin 15–17 prosenttia kaikista kristityistä Chilessä. Vuonna 1999 Chilessä otettiin käyttöön laki, joka takaa kaikille kirkoille ja uskonnollisille ryhmille tasavertaisen aseman. == Lähteet == *
Kristinusko Kolumbiassa

Tämä artikkeli kertoo kristinuskosta Kolumbiassa. Kolumbian ylivoimaisesti suurin kirkkokunta on roomalaiskatolinen kirkko, johon kuuluu yli 90 prosenttia väestöstä. == Historia == Espanja valloitti Kolumbian alueen 1500-luvulla ja maa itsenäistyi vuonna 1819. 1900-luvulla maassa on käyty useita sissisotia. Samoin huumeidentuotanto ja väkivalta on ollut maassa runsasta. Katolinen kirkko on pyrkinyt toimimaan maassa välittäjänä konfliktitilanteissa. Protestanttinen lähetystyö saapui Kolumbiaan 1800-luvulla. Helluntaiseurakunnat ja itsenäiset seurakunnat vakiinnuttivat asemansa Kolumbiassa 1900-luvulla. Arviolta noin 50 prosenttia protestanteista kuuluu helluntaiseurakuntiin. == Kirkkojenväliset järjestöt == Useat kirkot ja järjestöt ovat muodostaneet Kolumbiassa verkoston, jolla pyritään tukemaan sosiaalisen ja poliittisen väkivallan uhreja. Protestanttiset kirkot ovat aktiivisesti mukana rauhan edistämisessä ja ihmisoikeuksien puolustamisessa. Protestanttien piirissä maassa toimii Kolumbian evankelinen neuvosto. == Lähteet == *
Thaimaan ylipatriarkka

Thaimaan ylipatriarkka, virallisesti Rattanakosinin kuningaskunnan ylipatriarkka (), on maan buddhalaisen munkkiyhteisön johtaja. Nykymuodossaan ylipatriarkan virka perustettiin vuonna 1782. Virkaan nimitetty henkilö toimii siinä lähtökohtaisesti elämänsä loppuun asti, ja hänellä on lain turvaama valta johtaa ei vain maan theravadabuddhalaisia yhteisöjä, mutta myös kaikkia Thaimaan buddhalaisia yhteisöjä. Ylipatriarkan nimittää virkaansa Thaimaan kuningas. Nykyisenä ylipatriarkkana toimii Ariyavongsagatanana VII, joka nimitettiin virkaansa vuonna 2017. Ylipatriarkan nimitysseremonia toimitetaan Wat Phra Kaeon temppelissä. == Lähteet == Luokka:Thaimaan ylipatriarkat
Kristinusko Paraguayssa

Tämä artikkeli kertoo kristinuskosta Paraguayssa. Paraguayn suurin kirkkokunta on roomalaiskatolinen kirkko, johon kuuluu 89,6 prosenttia väestöstä. Protestanttiisiin kirkkoihin kuuluu noin 6,2 prosenttia väestöstä ja muihin kristillisiin kirkkoihin 1,1 prosenttia väestöstä. == Historia == Paraguay itsenäistyi Espanjasta vuonna 1811, minkä jälkeen maassa on ollut pitkään diktatuurihallinto. Roomalaiskatolisuus saapui Paraguayhin espanjalaisten mukana. Jesuiitoilla oli useita lähetystöjä Paraguayssa 1600- ja 1700-luvulla. Useiden vuosien ajan roomalaiskatolinen kirkko toimi hallinnon alaisuudessa, mutta se käytti merkittävää taloudellista ja poliittista valtaa. Vatikaanin II kokouksen jälkeen roomalaiskatoliset johtajat ovat vastustaneet väkivaltaa, moraalittomuutta ja korruptiota. Paraguayn suurin protestanttinen ryhmä on mennoniitit. Useat mennoniitit ovat pakolaisia Venäjältä. == Lähteet == *
Kristinusko Perussa

Tämä artikkeli kertoo kristinuskosta Perussa. Perun suurin kirkkokunta on roomalaiskatolinen kirkko, johon kuuluu 60 prosenttia väestöstä. Evankelisiin kirkkoihin kuuluu noin 11,1 prosenttia väestöstä ja muihin kristillisiin kirkkoihin 3,5 prosenttia väestöstä. == Historia == Peru oli pitkään alkuperäiskansojen ja Inka-kulttuurin aleutta. Espanja valloitti Perun vuonna 1532. Limasta tuli alueen poliittinen ja taloudellinen keskus vuosisatojen ajaksi. Katolinen kirkko perusti arkkipiispan tehtävän Limaan jo vuonna 1546. Peru julistautui itsenäiseksi vuonna 1821. Protestanttinen lähetytyö alkoi Perussa 1800-luvulla. Evankeliset, helluntailaiset ja pyhityskirkot ovat kasvaneet maassa nopeasti 1900-luvulla, erityisesti andien keskuudessa. == Lähteet == *
Kristinusko Uruguayssa

Tämä artikkeli kertoo kristinuskosta Uruguayssa. Uruguayn suurin kirkkokunta on roomalaiskatolinen kirkko, johon kuuluu 42 prosenttia väestöstä. Protestanttisiin kirkkoihin kuuluu 15 prosenttia väestöstä. Uruguay on Etelä- Amerikan pienin ja maallistunein maa. == Historia == Uruguayn alkuperäiskansat tuhoutuivat 1500-luvun kolonisaation aikana. Maa itsenäistyi vuonna 1825. 1800-luvulla monet eurooppalaiset muuttivat Uruguayhin. Katolinen kirkko tuli maahan kolonisaatiokauden alussa ja on edelleen maan suurin kirkko. Vanhin protestanttinen kirkkokunta on metodistikirkko. Uruguayssa on myös valdolainen yhteisö, joka on osa Italialaista emokirkkoa. Noin 30 prosenttia protestanttisista ja itsenäisistä kirkoista on helluntailaisia. == Kirkkojenväliset järjestöt == Kirkkojenvälisistä järjestöistä vanhin on Evankelisten kirkkojen liitto. Vuonna 1998 perustettiin kristillisten kirkkojen neuvosto, johon kuuluvat katoliset ja anglikaaniset kirkot. Uruguayssa toimii myös evankelisten kirkkojen kristillinen yhdistys. == Lähteet == *
Kristinusko Australiassa

Tämä artikkeli kertoo kristinuskosta Australiassa. Australian suurin kirkkokunta on roomalaiskatolinen kirkko, johon kuuluu noin 20 prosenttia väestöstä. Protestanttisiin kirkkoihin kuuluu noin 18 prosenttia väestöstä. Suurimpia protestanttisia yhteisöjä ovat anglikaanit (9,8 %), yhtenäiskirkko (2,6 %), presbyteerit ja reformoidut (1,6 %), baptistit (1,4 %), helluntailaiset (1 %) sekä muut protestantit (1,7 %). Muihin kristillisiin kirkkoihin kuuluu 3,5 prosenttia väestöstä ja ortodoksisiin kirkkoihin 2,3 prosenttia väestöstä. == Historia == Vuonna 1788 Iso-Britannia perusti Australiaan rangaistussiirtokunnan ja maa itsenäistyi vuonna 1901. Australian kahden suurimman kirkon, Filippiinien kautta saapuneen katolisen kirkon ja anglikaanisen kirkon juuret ovat Englannissa. Australian yhtenäiskirkko koostuu entisistä kongregationalisteista, metodisteista ja presbyteereistä. Myöhempää perua ovat suuret ortodoksiset kirkot. Evankeliset, helluntailaiset ja karismaattinen liike muodostaa noin 27 prosenttia kristityistä. == Kirkkojenväliset järjestöt == Australiassa toimivia kirkkojenvälisiä järjestöjä ovat Australian kirkkojen neuvosto sekä Australian evankelinen allianssi. Australian kirkot ovat rakentaneet ulkosuhteitaan ensisijaisesti Oseaniaan ja Aasiaan. == Lähteet == *
Kurdish Mafia

Kurdish Mafia tai 47-jengi on Suomessa vuonna 2019 perustettu nuorisojoukko, joiden jäsenet ovat olleet valtamediassa erilaisista rikoksista.https://www.is.fi/kotimaa/art-2000010497058.html Nuorisojoukon johtaja on räppäri Milan Jaff. Kurdish Mafia on lähtöisin Itä-Helsingistä. Sen merkittävin vihollisjengi on L-City. Vihanpito L-Cityn kanssa alkoi, kun L-Cityn jäsen puukotti Kurdish Mafian jäsentä Helsingin Itäkeskuksessa. Helsingin käräjäoikeus määritteli toukokuussa 2022 Kurdish Mafian järjestäytyneeksi rikollisryhmäksi. Helsingin käräjäoikeuden päätöksellä Milan Jaffin velipuoli Darin Vurgun (DFAZE92) karkotetetaan Suomesta viimeistään kesäkuussa 2024. Myös hänen rikoskumppaninsa Abdullahi Saiid tuomittiin kuudeksi kuukaudeksi Helsingin vankilaan nuoriso-osastolle törkeästä rattijuoppumuksesta ja moottoriajoneuvon luvattomasta käyttöönotosta16-vuotias varasti auton ja kaahasi 150 lasissa Iltalehti 25.10.2017 Vuonna 2024 hovioikeus kuitenkin kumosi käräjäoikeuden päätöksen ja näki Kurdish mafian olleen enemmän nuorisojoukko kuin järjestäytynyt rikollisryhmä.https://www.iltalehti.fi/kotimaa/a/5d49298a-0316-4334-8f4a-6efe706115ab == Lähteet == Luokka:Katujengit Suomessa Luokka:Helsinki
Massiaiset

Massiaiset (Mysidae) on toinen kahdesta massiäyriäisten lahkoon kuuluvasta kuoriäyriäisheimosta. Siihen kuuluu noin 170 sukua ja tuhatkunta lajia, mikä on yli 95 % lahkon kaikista lajeista.Mysidae Haworth, 1825 World Register of Marine Species Lahkon toinen heimo Petalophthalmidae käsittää vain 44 lajia. Myös kaikki Suomen kahdeksan massiäyriäislajia kuuluvat Mysidae-heimoon. == Lähteet == Luokka:Kuoriäyriäiset
Sketsiä!

Sketsiä! () on brittiläisen Aardman Animationsin ja kanadalaisen Decode Entertainmentin tuottama lastenohjelma. Sarjaa tehtiin kaksi kautta vuosina 2005–2008. Suomessa sitä esitettiin Ylen Galaxi-ohjelmassa. == Suomenkieliset ääninäyttelijät == *Petri Hanttu *Aku Laitinen *Samuel Harjanne *Max Ovaska *Rinna Paatso *Timo Tuominen *Rauno Ahonen *Oskari Tamminen *Viivi Tamminen *Heljä Heikkinen *Johanna Viksten == Lähteet == == Aiheesta muualla == * Luokka:2000-vuosikymmenen lastenohjelmat Luokka:2000-vuosikymmenen brittiläiset televisiosarjat Luokka:Kanadalaiset televisiosarjat
Vintage-valtakunta

Vintage-valtakunta on Yle TV1 -kanavalla keväästä 2018 alkaen esitetty dokumentaarinen viihdesarja. Sen päähenkilöitä ovat helsinkiläiset vintage- esineiden kauppiaat Mike Kairenius ja Tomppa Kekäläinen sekä graafikko ja burleskiartisti Ulrika Bachér. Ohjelma pyörii heidän vintage-liikkeensä ja tavaranhankintamatkojensa ympärillä. Liike sijaitsi alkuun Helsingin Jätkäsaaressa ja toisesta tuotantokaudesta alkaen entisellä Union-huoltamolla Tuusulassa. Jokaisessa jaksossa tavataan muitakin outojen esineiden ja 1900-luvun amerikkalaistyylisen tavarakulttuurin harrastajia ja asiantuntijoita. Kairenius ja Kekäläinen kertovat neuvotelleensa kolmen tv- tuotantoyhtiön kanssa ennen kuin suostuivat Yellow Film & TV -yhtiön kehittämään ohjelmakonseptiin. Sarjaa on tehty neljä tuotantokautta, joissa kussakin on kymmenen puolen tunnin jaksoa. Sarjan neljäs tuotantokausi ensiesitettiin keväällä 2021. ==Lähteet== ==Aiheesta muualla== *Vintage- valtakunta Yle Areenassa Luokka:2010-luvun televisiosarjat Luokka:2020-luvun televisiosarjat Luokka:Yle TV1:n televisio-ohjelmat
Tyypin 10 glykogeenin varastoitumissairaus

Tyypin 10 glykogeenin varastoitumissairaus on glykogeenin varastoitumissairauksiin kuuluva aineenvaihduntasairaus, jonka tunnuspiirteisiin kuuluvat seerumin kohonnut kreatiinikinaasitaso ja alentunut fosfoglyseraattimutaasiaktiivisuus.Disease - Glycogen storage disease 10 UniProt, viitattu 27.7.2023 Sairaus vaikuttaa ensisijaisesti luurankolihasten toimintaan.Glycogen storage disease type X National Library of Medicine, viitattu 27.7.2023 Tyypin 10 glykogeenin varastoitumissairauden tyypillisiä oireita ovat lihaskivut ja -krampit sekä heikentynyt fyysisen rasituksen sietokyky. Osalla potilaista on toistuvia myoglobinuriajaksoja, jolloin myoglobiinia pääsee virtsaneritykseen. Hoitamattomana myoglobinuria voi johtaa munuaisten vajaatoimintaan. Tyypin 10 glykogeenin varastoitumissairauden oireet puhkeavat lapsuus- tai nuoruusiällä. Sairaus näyttää periytyvän peittyvästi autosomissa. Se johtuu mutaatioista PGAM2-geenissä kromosomissa 7 (kohta 7p13). Geenin valmistaman fosfoglyseraattimutaasin puutos lihaksissa aiheuttaa sairauden oireet.GLYCOGEN STORAGE DISEASE X; GSD10 OMIM, viitattu 27.7.2023 Ensimmäisen kuvauksen tyypin 10 glykogeenin varastoitumissairaudesta lääketieteellisessä kirjallisuudessa julkaisivat vuonna 1981 DiMauro ja muut. Tutkittu potilas oli nuoruusiästä asti oireista kärsinyt henkilö, joka tutkimushetkellä oli 52-vuotias. Potilaalla oli kihtikyhmyjä ja merkkejä vaikeasta sepelvaltimoiden arterioskleroosista. == Lähteet == Luokka:Aineenvaihduntasairaudet Luokka:Perinnölliset sairaudet
Tapionpuisto

Tapionpuisto () on noin hehtaarin laajuinen kaupunkipuisto Tapiolan itäosassa kaakkoisessa Espoossa. Se on osa Tapiolan puutarhakaupungin valtakunnallisesti arvokasta kulttuurimaisemaa ja Leimuniityn avaraa maisemakokonaisuutta. Tapionpuisto rajautuu pohjoisessa Tapionaukioon, idässä Tapiolanympyrään, etelässä Merituulentiehen ja lännessä Tuulikinsiltaan. Tapionpuisto uudistettiin täysin 2020-luvun alussa. Sitä ennen alue oli avointa nurmikkoa ja asfalttipäällysteistä kenttää. Puisto rakennettiin piknik-alueeksi, jossa on myös kiipeily- ja tasapainoiluvälineitä. Kalusteet ovat Tapiolan hengen mukaisesti värikkäitä. Puistoon rakennettiin leveä oleskeluportaikko, jonka alaosassa sijaitseva tapahtuma-alue mahdollistaa pienimuotoisten tapahtumien järjestämisen. Puiston pohjoiseen ja läntiseen reunaan istutettiin puistopuita sekä Tapiolalle tyypillisiä värikkäitä pensaita ja kukkivia perennoja. Tapionpuisto on valaistu puistovalaisimin ja matalin pollarein. Puistossa on niin ikään tapahtumasähkö. Tapionpuistossa on Vapaan sanan kivi, jonka Espoon kaupunki sai 550-vuotislahjaksi paikallislehti Länsiväylältä. Alkuaan kivi sijaitsi Tapiolan liikekeskuksessa. Tapionpuisto sijaitsee Tapiolan metroaseman itäpuolella. HSL:n reittioppaan mukaan kävelyetäisyys asemalta puistoon on 350 metriä. Tapionpuiston koillisena naapurina on Køgenpuisto. == Lähteet == Luokka:Espoon puistot Luokka:Tapiola
Cleopatra (kappale)

"Cleopatra" on azerbaidžanilaisen laulajan Samira Efendin esittämä kappale, jolla hänen oli tarkoitus osallistua Eurovision laulukilpailuun vuonna 2020. Kilpailu kuitenkin peruutettiin koronapandemian vuoksi, joten Samira Efendin täytyi valita uusi kappale, Efendi valitsi kappaleen "Mata Hari". ==Lähteet== *https://eurovision.tv/story/eurovision-2020-azerbaijan-efendi-cleopatra Luokka:Azerbaidžanin euroviisuedustuskappaleet Luokka:Vuoden 2020 euroviisuedustuskappaleet
Bergenin hansamuseo

Bergenin hansamuseo on Norjan Bergenin Bryggenissä sijaitseva museo, jossa esitellään kaupungin historiaa hansa-aikana, sekä yleisesti Hansaliittoa. Museon alueen rakennukset ovat 1700-luvulta, ja museossa pääsee tutustumaan ainoisiin yhä jäljellä oleviin hansalaisten kokoontumistiloihin. ==Lähteet== Luokka:Bergenin museot
Web Audio API

Web Audio API on JavaScript ohjelmointirajapinta (API), joka mahdollistaa äänen prosessoinnin ja syntetisoinnin verkkosovelluksissa. == Historia == HTML5 julkaisun mukana tullut -elementti mahdollisti yksinkertaisen äänentoiston nettisivuilla, mutta tämä ei riittänyt monipuolisempiin tarkoituksiin kuten verkkopeleihin ja interaktiivisiin nettisivuihin. Ennen tätä, äänenkäsittely nettisivuilla tehtiin pääasiassa kolmansien osapuolien työkaluilla kuten Flash, mutta natiiville ratkaisulle oli tarvetta. Ongelman ratkaistakseen W3C (World Wide Web Consortium) julkaisi ensimmäisen version Web Audio API:sta vuonna 2011. == Ominaisuudet == === Modulaarinen reititys === Modulaarinen reititys mahdollistaa AudioNode-rajapintojen yhdistämisen keskenään. AudioNodet ovat Web Audio API:n päätoimintaperiaate, jolla muodostetaan efektiketju äänen prosessointia varten. Jokaisella AudioNodella on syöte ja ulostulo, paitsi äänilähteellä eli AudioBufferSourceNode:lla ja äänikohteella eli AudioDestinationNode:lla. AudioBufferSourceNode on reitityksen alku, eli sillä on pelkkä ulostulo, kun taas DestinationNode edustaa reitityksen päätyä, eli se ottaa vastaan vain syötteen. Näiden väliin voidaan asettaa erilaisia äänen prosessointiin tarkoitettuja AudioNode:ja, jolla sitten muokataan signaalia. Lista Web Audio Api:n eri rajapinnoista: * AudioContext, joka sisältää AudioNode:jen yhteyksiä kuvaavan äänisignaalikaavion. Tämä on käytännössä pohja, johon haluttu reititys luodaan. * AudioBufferSourceNode, joka luo äänen annetusta AudioBuffer- rajapinnasta. * AudioDestinationNode, joka edustaa käsitellyn äänen lopullista kohdetta. * GainNode, jolla voidaan säätää signaalin äänenvoimakkuutta. * BiquadFilterNode, joka mahdollistaa äänen digitaalisen suodattamisen eli käytännössä toimii taajuskorjaimena. === Matala viive === Web Audio API on rakennettu tukemaan matalaa viivettä, ja W3C kertoo kohtuullisen viiveen heittävän 3-50 millisekunnin välillä. Tämä on hyödyllistä varsinkin musiikki- ja pelisovelluksissa, jossa matala viive on olennaista luomaan sulava käyttäjäkokemus. == Lähteet == Luokka:Ohjelmointirajapinnat Luokka:JavaScript
Praveen Chithravel

Praveen Chithravel (; s. 5. kesäkuuta 2001) on intialainen kolmiloikkaaja. Chithravel sijoittui Buenos Airesin nuorten olympialaisten 2018 kahdessa kolmiloikkakilpailussa kolmanneksi ja viidenneksi. Hän jäi Dohan Aasian- mestaruuskilpailuissa 2019 loppukilpailussa ilman tulosta. Napolin universiadeissa hän oli samana vuonna kahdeksas. Hän hyppäsi ensimmäisen kerran yli 17 metriä kesäkuussa 2022 Chennaissa tuloksella 17,18. Saman vuoden Eugenen MM-kilpailuissa hän karsiutui loppukilpailusta. Birminghamin Kansainyhteisön kisoissa hän oli neljäs tuloksella 16,89. Chithravel saavutti Astanan sisäratojen Aasian-mestaruuskilpailuissa 2023 hopeaa Intian halliennätyksellä 16,98. Hän hyppäsi ulkoratojen Intian ennätyksen 17,37 Havannassa 6. toukokuuta 2023, mutta karsiutui loppukilpailusta Budapestin MM- kilpailuissa. Chithravel on voittanut kolmiloikan Intian-mestaruuden 2022 ja 2023. Pituushyppyennätyksensä 758 cm hän hyppäsi Thiruvanthapuramissa maaliskuussa 2022. == Lähteet == Luokka:Intialaiset kolmiloikkaajat Luokka:Vuonna 2001 syntyneet Luokka:Elävät henkilöt
Kaitajärvi (Kontiolahti)

Kaitajärvi on saareton ja salmimaisen kapea metsäjärvi Kontiolahden itäosassa Pohjois-Karjalan maakunnassa. Sen pinta-ala on 31,5 hehtaaria. Etäisyys Joensuusta on 35 kilometriä pohjoiskoilliseen. == Maantiede == Kaitajärven pituus kaakosta luoteeseen on 3,4 kilometriä. Järven keskiosa on paikoin vain noin kymmenen metriä leveä, etelä- ja pohjoisosan leveimmät kohdat ovat yli sata metriä. Kaitajärvessä on kolme vähintään kymmenen metriä syvää aluetta. Syvin piste, 12,5 metriä, sijaitsee järven pohjoisosassa. Kaitajärven länsiranta on melko jyrkkä. Luoteisella rannalla on Kaitala-niminen maalaisasutus. Kaitajärveen laskee Kaitapuro Hautajärveltä (152,3 metriä mpy), joka sijaitsee noin 2,7 kilometriä kaakkoon. Puro virtaa soidensuojelualueen halki. Virta jatkuu Kaitajärven pohjoisrannalta luoteeseen Heinäjokena, joka virtaa järven pohjoispuolisen Kaidansuon halki. Kaitajärven vesitilavuus on 1 894 000 kuutiometriä. Kaitajärvi (04.873.1.016) kuuluu Heinäjoen valuma- alueeseen (04.873), joka on kolmannen jakovaiheen vesistö Vuoksen vesistössä (04). Toinen jakovaihe on Venejoen valuma-alue (04.87) ja ensimmäinen jakovaihe on Höytiäisen valuma-alue (04.8). Kaitajärvi on kolmanneksi laajin Heinäjoen valuma-alueen 26:sta vähintään hehtaarin laajuisesta vakavedestä. Laajin on Ripulinjärvi ja toiseksi laajin on Hautajärvi. == Lähteet == Luokka:Kontiolahden järvet Luokka:Höytiäisen valuma-alue
Fredrik Stang Lund

Fredrik Stang Lund (17. marraskuuta 1859 Kristiania – 13. kesäkuuta 1922 Tukholma) oli norjalainen juristi ja poliitikko. Hän toimi Norjan tilintarkastusministerinä vuosina 1895–1896 ja työministerinä 1897–1898. ==Lähteet== ==Aiheesta muualla== Luokka:Norjan työministerit Luokka:Norjalaiset juristit Luokka:Vuonna 1859 syntyneet Luokka:Vuonna 1922 kuolleet
Louise Brun

Louise Larsine Brun (16. joulukuuta 1830 Bergen – 21. tammikuuta 1866 Kristiania) oli yksi aikakautensa tunnetuimmista norjalaisista teatterinäyttelijöistä. Hän aloitti bergeniläisessä Det Norske Teaterissa vuonna 1850 ja siirtyi vuonna 1857 oslolaiseen Christiania Theateriin. Brun oli naimisissa näyttelijä Johannes Brunin kanssa. ==Lähteet== ==Aiheesta muualla== Luokka:Norjalaiset näyttelijät Luokka:Vuonna 1830 syntyneet Luokka:Vuonna 1866 kuolleet
Bugha

Kyle ”Bugha” Giersdorf (s. 30. joulukuuta 2002) on yhdysvaltalainen Fortnite -ammattilainen. Hänet nosti suureen suosioon vuoden 2019 maailmanmestaruuden voitto. Häntä pidetään laajalti yhtenä kaikkien aikojen parhaimmista pelaajista. == Perhe ja muut harrastukset == Giersdorfin vanhemmat ovat Glenn ja Darcy Giersdorf. Nimi Bugha tulee hänen isoisältään, joka kutsui nuorta Giersdorfia tällä nimellä. Kun Giersdorf ei pelaa tai striimaa, hän pitää musiikin kuuntelusta, elokuvien katselusta ja koripallon pelaamisesta. == Lähteet == Luokka:Yhdysvaltalaiset elektronisen urheilun ammattilaiset Luokka:Vuonna 2002 syntyneet Luokka:Elävät henkilöt
Brunnerin oireyhtymä

Brunnerin oireyhtymä on monoamiinioksidaasi-A:n puutoksesta johtuva harvinainen aineenvaihdunnan häiriö.Johanna Rintahaka, Brunnerin oireyhtymä Tukiliitto 11.10.2022, viitattu 28.7.2023Brunner syndrome National Library of Medicine, viitattu 28.7.2023 Sitä esiintyy lähes yksinomaan miespuolisilla henkilöillä. Brunnerin oireyhtymän taustalla on monoamiinioksidaasi-A:ta tuottavan MAOA-geenin mutaatio, ja oireyhtymällä on peittyvä X-kromosomaalinen periytymistapa. Se voi myös olla sporadisen uuden mutaation tuottama. Brunnerin oireyhtymän tunnuspiirteitä ovat lievä kehitysvamma ja varhaislapsuudessa alkavat käytöshäiriöt. Tyypillistä on impulssikontrollin alentuneisuus, joka johtaa aggressiivisiin, jopa väkivaltaisiin purkauksiin. Sairastuneilla voi olla lisäksi esimerkiksi autismin kirjon häiriön tai ADHD:n piirteitä. Unihäiriöt ovat mahdollisia. Brunnerin oireyhtymään liittyy osalla potilaista jaksoittaista ihon punehtumista, hikoilua, päänsärkyä ja ripulia. Vastaavia ongelmia saattaa ilmetä sairastuneiden naispuolisilla perheenjäsenillä, vaikka naispuolisilla ei ole muita oireita. Brunnerin oireyhtymässä monoamiinioksidaasi-A-entsyymireaktion lähtöaineiden, kuten serotoniinin tasot ovat kohonneet. Entsyymireaktion lopputuotteiden taso puolestaan on alentunut. Brunnerin oireyhtymän hoidossa on käytetty muun muassa SSRI-lääkkeitä ja ruokavalion mukauttamista käytöshäiriöiden lievittämiseksi. Brunnerin oireyhtymän kuvasi ensimmäisenä Han Brunner vuonna 1993. == Lähteet == Luokka:Aineenvaihduntasairaudet Luokka:Neurologiset sairaudet Luokka:Perinnölliset sairaudet Luokka:Oireyhtymät